เปปเปอร์ (หุ่นยนต์)

เปปเปอร์ () เป็นหุ่นยนต์ฮิวมานอยด์ที่ผลิตโดยแอลเดบาแรน โรบอติกส์และซอฟต์แบงก์ โมบายล์ ซึ่งออกแบบมาให้สามารถอ่านอารมณ์ของผู้คนได้ ซึ่งถูกเปิดตัวเมื่อวันที่ 5 มิถุนายน พ.ศ. 2557 และจากนั้นอีกหนึ่งวันต่อมา มันถูกเอามาแสดงที่ร้านโทรศัพท์มือถือซอฟต์แบงก์สาขาต่าง ๆ ในประเทศญี่ปุ่น โดยมีการวางแผนไว้ว่า จะวางจำหน่ายเปปเปอร์ในเดือนกุมภาพันธ์ พ.ศ. 2558 ในราคาสุด 198,000 เยน (ประมาณ 64,660 บาท) ที่ร้านค้าซอฟต์แบงก์ โมบายล์ในประเทศญี่ปุ่น

การออกแบบ 
ส่วนศีรษะของหุ่นยนต์จะมีไมโครโฟนติดตั้งไว้อยู่ 4 ตัว และกล้องคมชัดสูงติดตั้งไว้อยู่ 2 ตัว (ในส่วนปากและส่วนหน้าผาก) และมีเซนเซอร์ตรวจจับความลึกสามมิติ (อยู่ด้านหลังของตา) และยังมีไจโรสโคปในส่วนของเนื้อตัวและเซนเซอร์ตรวจจับการสัมผัสในส่วนหัวและส่วนมือด้วย

จุดประสงค์ 
เปปเปอร์ไม่ใช่หุ่นยนต์ที่สำหรับใช้งานภายในบ้าน แต่เปปเปอร์นั้น ตั้งใจจะ "ทำให้ผู้คนมีความสุข" รวมทั้งชอบเล่นกับผู้คน และทำความรู้จักผู้คนในโลกภายนอกด้วย โดยผู้สร้างเปปเปอร์หวังว่าเหล่านักพัฒนาหุ่นยนต์อิสระจะสร้างคอนเทนต์ใหม่ เพื่อให้นำมาใช้กับเปปเปอร์ได้

ข้อมูลจำเพาะ

ดูเพิ่ม 
มานาฟ (หุ่นยนต์)
นาโอ (หุ่นยนต์)

อ้างอิง

แหล่งข้อมูลอื่น
 Pepper - Aldebaran Robotics 
 Robot - SoftBank Group
 Pepper special website  
 Pepper developer website  

หุ่นยนต์ของฝรั่งเศส